Oslo (NTB): Pendlere fra EØS-land, deriblant Sverige, kan slippe å bli bostedsregistrert i Norge. – Det er viktig at arbeidsmarkedet ikke påvirkes negativt av reglene om bostedsregistrering av utlendinger som arbeider i Norge, sier finansminister Sigbjørn Johnsen (Ap). Han mener forslaget om å slippe bostedsregistrering vil imøtekomme behovet for mange av dem som pendler til Norge. Finansdepartementet foreslår at pendlere med felles hjem med ektefelle og/eller barn i for eksempel Sverige, fortsatt kan være bostedsregistrert i Sverige.